NaiveNeuron/SloPal huggingface dataset:
Bugár, Béla, podpredseda NR SR (2017-09-13):
Prezentujme sa hlasujme o návrhu pána poslanca Antala. (Hlasovanie.) Prítomných 140 poslancov, za 89, proti 34, zdržalo sa 17. Tento návrh bol schválený. Nech sa páči.
Pellegrini, Peter, predseda NR SR (2015-10-07):
Prezentujme sa a hlasujme o tomto návrhu. (Hlasovanie.) Prítomných 139 poslancov, za hlasovalo 44, proti bol 1, zdržalo sa 92 poslancov, nehlasovali 2. Návrh sme neschválili. Pani poslankyňa Mezenská uvedie posledné hlasovanie o návrhu poslanca Drobu na vydanie zákona, ktorým sa dopĺňa zákon č. 281/2001 Z. z. o zájazdoch (tlač 1761), bod 157 programu. (Hlasovanie o návrhu poslanca Národnej rady Slovenskej republiky Juraja Drobu na vydanie zákona, ktorým sa dopĺňa zákon č. 281/2001 Z. z. o zájazdoch, podmienkach podnikania cestovných kancelárií a cestovných agentúr a o zmene a doplnení Občianskeho zákonníka v znení neskorších predpisov a ktorým sa mení a dopĺňa zákon Slovenskej národnej rady č. 564/1991 Zb. o obecnej polícii v znení neskorších predpisov , tlač 1761.)
Fecko, Martin, poslanec NR SR (2021-09-24):
Ďakujem pekne. Áno, pani kolegyňa, aj v minulom volebnom období sme sa ako opoziční poslanci snažili nejakým spôsobom presadiť a boli s tým, samozrejme, problémy. Ja ako, nechcem povedať ako milovník vína, pálenky, vítam všetky možnosti, ktoré tú šedú ekonomiku odstránia, aby sme to sprecíznili. A chcel by som sa opýtať na jednu vec. Neviem, či budeš, pani kolegyňa, vedieť na to odpovedať, lebo tu sa hovorí v návrhu noveli, že hneď bod 1 § 6 ods. 3 znie: Znížená sadzba dane sa uplatní na alkoholický nápoj, ktorým je lieh vyrobený v: a) liehovarníckom závode na pestovateľské pálenie ovocia najviac na množstvo 43 litrov, sa tam uvádza, tak chcel by som sa opýtať, že tá suma, obyčajne sa dáva hektolitre alebo dali by sa nejaké iné, ale 43 litrov, či náhodou vieš, z akej sumy alebo z akého množstvo to vlastne vychádzalo. A tam sa píše z jedného, teda z vyrobeného liehu pre jedného pestovateľa a jeho domácnosť. Takže či toto by sa vedelo nejako vysvetliť, lebo 43 litrov je taká špecifická, neviem, proste z kade ju vybrali, či už je to teraz v zákone, alebo či je to nová. A ešte sa chcem opýtať, že tam sa uvádza v tej novele, že keď je to pre jeho vlastnú spotrebu, keď to akože dáva pre rodinu a ešte sa hovorí o návštevách. Tá návšteva je definovaná čím? Že proste ako vnímame návštevu? Že hocikto tam príde alebo si spravím, neviem akú... Vieš asi, na čo myslím. Že keď tam teraz príde nejaký celý zájazd a povie, že to je moja návšteva, ja si ju beriem. Jak to budú kontrolovať? Či návšteva je návšteva, alebo nie je návštevou. Aj to má nejako takto napadlo. Ale dobre. Keby náhodou sa dalo aj toto vysvetliť, bol by som rád. Ale keď nie, tak prípadne potom v tom druhom čítaní. Ďakujem.
Kremský, Peter, poslanec NR SR (2023-06-22):
Príjemný dobrý deň, vážený pán predsedajúci, vážené dámy, vážení páni, vážená pani ministerka, tiež by som vás, vám rád zablahoželal, neviem síce k čomu, ale všetko najlepšie v každom prípade. Ja mám tiež veľmi krátky pozmeňujúci návrh a chcem vás, kolegovia, poprosiť, ak sa potrebujete rozprávať, tak dá sa to aj v bufete, lebo veľmi sa tu ťažko rozpráva. Ja by som tiež chcel predniesť jeden veľmi krátky pozmeňujúci návrh, ktorým navrhujem upraviť tento zákon. Ide tam o to, že v ňom navrhujem oproti pôvodnému návrhu, alebo teda tento, tento zákon oproti pôvodnému návrhu navrhuje zmenu v súvislosti so súhlasom spoločníkov, prípadne akcionárov... (Rečník sa odmlčal. Vstup predsedajúceho.)
Laššáková, Jana, podpredsedníčka NR SR (2015-05-12):
Poprosím vás, páni poslanci, naozaj nediskutujte. Ja viem, že je to nepríjemné, ale... Nech sa páči.
Hlina, Alojz, poslanec NR SR (2015-12-08):
Viete, čo predkladal Robert Fico? Robert Fico predkladal na októbrovej schôdzi po páde Dvojičiek, predkladal zákon o preukázaní pôvodu majetku. Prosím vás, tak mu záležalo na protiteroristických opatreniach... (Reakcia ministra vnútra. Prerušené vystúpenie predsedajúcim.)
Blanár, Juraj, podpredseda NR SR (2021-10-06):
Pán poslanec Mizík s faktickou poznámkou.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 109, za 23, proti 38, zdržalo sa 38, nehlasovali 10. Konštatujem, že uvedený návrh sme neschválili. Nech sa páči ďalej.
Zelník, Štefan, poslanec NR SR (2019-10-25):
Ďakujem pekne za slovo. Ja som chcel tiež poprosiť, aby sme sa vrátili k odbornej téme a dali úctu všetkým, ktorí sú vo funkciách, a teda nerobili také nejaké prirovnania. Vráťme sa teda k tej odbornej téme. Financie, áno, aj ja si myslím, že bude to mať nárok na štátny rozpočet, pretože ak chceme mať zadefinované dobré koncové nemocnice alebo tie centrálne, alebo národné, tak potrebujeme ich, samozrejme, dovybaviť materiálno-technicky. Ale treba aj otvorene povedať, že treba zrejme asi odmeňovanie takisto upraviť v týchto centrách, pretože budú robiť špičkové a zložité výkony, takže logické je, že by sme nemali len premaľovať tieto zariadenia, že teraz to bude národné centrum a necháme ho také, ako je, len ho premaľujeme, ale malo by to ísť ruka v ruke teda aj s tým materiálno-technickým a personálnym vybavením, ktoré bude, samozrejme, posilnené a budú tam iné personálne normatívy. Často je otázka: Je to dostupná zdravotná starostlivosť? Nuž ja sa pýtam, keď bude niekto vážne chorý a pôjde do Prahy, tak ako sa nakontrahovali napríklad transplantácie pľúc veľmi správne. Lebo ak ich máme robiť, ja neviem, päť alebo dve do roka, tak je to správnejšie, keď sa potom nakontrahujú a budú sa robiť v Prahe. Je to dostupná zdravotná starostlivosť? No isto áno. A treba povedať, že tu sa nejedná iba o plánované výkony. Viete, otázka napríklad náhlych bolestí na hrudníku a možnosť zabránenia infarktu alebo napríklad poinfarktových stavov, no nevedia všade urobiť napríklad tú dilatáciu alebo koronarografiu. A teraz sa pýtam, keby sme mali iba ísť s tým, že do pol hodiny do nemocnice, no načo ma budú viezť tam, kde mi akurát dajú teda teplú deku a dajú mi nejaké infúzie a budú sa starať. Ja potrebujem úplne inú odbornú starostlivosť. Nehovoriac... (Prerušenie vystúpenia časomerom.)
S. Janiš, poslanec: (2007-10-29):
Teraz pristúpime na osobitné hlasovanie o bodoch spoločnej správy, ktoré boli vyňaté na osobitné hlasovanie. Pán predseda, dajte hlasovať o bodoch 19 až 21 spoločnej správy s odporúčaním gestorského výboru schváliť ich.
Kuffa, Štefan, poslanec NR SR (2014-06-06):
Áno, do budúcna je potrebné nastaviť ten rodičovský dôchodkový systém a toto je jedna z tých lastovičiek, kedy v podstate vytvára sa ten kontakt z tej solidarity, kedy deti solidarizujú so svojimi rodičmi. Keď vychovávaš dieťa jedno, dve, alebo už na počte nezáleží, tak raz aj to dieťa by malo možnosť, aj ten, cez ten daňový systém sa odvďačiť tomu rodičovi. Tak ako tu aj kolegovia niektorí rozprávajú, však samozrejme, ak to nebude nastavené v zákone, ak si dobre vychoval tie deti, tak tie deti o teba budú dbať aj v tej starobe. Myslím si, že dnes sa veľmi ako ochladili tie vzťahy, čo nie je ako dobré. A treba s tým voľačo robiť a vracať podľa možností späť ten systém. Tak ako si hovoril, kedysi tá mortalita bola veľmi vysoká, tá rodina, aj tie deti vybehli na tú roľu. Dnes naozaj nie je na akú rolu vybehnúť a keď aj je, tak je zarastená a zabudli sme na tej roli pracovať a dokonca my sme už aj zabudli, kde tie role sú, nielenže sme zabudli na nich pracovať, ale my už ani nevieme, že kde sú. By sme museli nanovo to dávať si vymeriavať cez geodetov. No a potom taký ten názor, že deti, aby sa nerodili do blata. No veď ja s tým súhlasím, ale nemôžeme to agresívne zas na druhej strane, aby sme to neriešili, to nechcem ťa, Dodo, za to označovať, ale aby sme to riešili interrupciami a možno tie antikoncepčné prostriedky, ktoré sú veľmi agresívne a predostierali to ako jeden zo spôsobov, ako riešiť pôrodnosť. Ja ti môžem povedať zo skúsenosti, aj keď je človek ťažko chorý nevyliečiteľné chorý s obrovskými komplikáciami a čím si bližšie k smrti, tým máš väčšiu chuť na život, tým máš väčšiu túžbu naozaj žiť. To nie je také jednoduché a vždy je lepšie potom, ak to dieťa sa má narodiť, tak aj do toho blata, ak sa nemá narodiť vôbec. (Prerušenie vystúpenia časomerom.)
M. Číž, podpredseda NR SR: (2006-08-04):
konštatujem, že Národná rada Slovenskej republiky v tajnom hlasovaní odvolala prezidenta, viceprezidenta a ďalších členov Prezídia Fondu národného majetku Slovenskej republiky a predsedníčku a ďalších členov Dozornej rady Fondu národného majetku Slovenskej republiky . Teraz pristúpime k tajnému hlasovaniu o návrhu na voľbu prezidenta, viceprezidenta a členov Prezídia Fondu národného majetku Slovenskej republiky, ako aj predsedu a ďalších členov Dozornej rady Fondu národného majetku Slovenskej republiky . Poprosím ešte chvíľu o strpenie. Pri voľbe členov prezídia fondu sa volí jeho prezident, viceprezident a 7 ďalších členov. Pri voľbe členov dozornej rady fondu sa volí jej predseda a 6 ďalší členovia. Hlasovacie lístky sú farebne odlíšené. Dovoľte mi ešte, vážené kolegyne poslankyne a vážení páni poslanci, aby som opäť pripomenul, že svoju voľbu vyjadríte tak, že na hlasovacom lístku pri každom mene a priezvisku kandidáta zakrúžkujete tú alternatívu, za ktorú hlasujete, teda „za“, „proti“ alebo „zdržiavam sa“. Hlasovací lístok sa neupravuje prečiarknutím alebo iným zásahom do mena a priezviska kandidáta a neplatný je ten hlasovací lístok, ktorý je prepisovaný alebo doplňovaný alebo ak pri niektorom mene nie je vyjadrená voľba zakrúžkovaním. Prosím opäť všetkých overovateľov, aby sa ujali svojej funkcie a dohliadali na priebeh volieb, a súčasne ich prosím, aby hlasovali ako prví. (Akt tajného hlasovania.)
Luščíková, Darina, poslankyňa NR SR (2023-12-18):
Ďakujem, pán predsedajúci, za slovo. Pán poslanec Krúpa veľmi po lopate vysvetlil problematiku väčšiny navrhovaných zmien. Veľmi pekne mu za to ďakujem a zároveň chcem zdôrazniť, že naše poukazovanie na všetky nedostatky a nezákonnosti predkladaných zmien zákonov má zmysel. Má zmysel, pretože by ste sa čudovali, koľko odozvy sa mi dostalo cez víkend na dianie v parlamente. Netušila som, že nás počúva toľko ľudí. Našu rozpravu počas dňa počúvajú ženy, možnože aj muži na materskej, počúvajú ju dôchodcovia, po večeroch zas uspáva ľudí, ktorí cez deň nestíhajú dianie v Národnej rade sledovať. Preto je dôležité naďalej poukazovať na všetky okolnosti predkladaných zákonov, na ich všetky dôsledky, najmä keď dôvodová správa absolútne sa žiadnemu zdôvodneniu nevenuje. Je nám jasné, že koalícii v zmysle predkladaného návrhu ide o účelovú zmenu postavenia SIS na ústredný orgán štátnej správy spoločne s ďalšími inštitúciami, ktoré sú v návrhu prezentované. Pri prípadnom vymenovaní pána Gašpara do pozície riaditeľa SIS s najväčšou pravdepodobnosťou až po prezidentských voľbách, ak zvíťazí nominant vládnej koalície, by pánu Gašparovi mandát počas výkonu tejto verejnej funkcie nezanikol, iba by sa neuplatňoval. Ak by pánu Gašparovi alebo hoci aj iným nominantom vlády na čele ústredných orgánov štátnej správy hrozila vyšetrovacia väzba, čo sa momentálne nezdá ako úplne nerealistický scenár, by pánu Gašparovi stačilo vzdať sa funkcie. S jeho vydaním do vyšetrovacej väzby by musela súhlasiť väčšina poslancov v Národnej rade Slovenskej republiky. Pán premiér už s týmto procesom má aj osobnú skúsenosť. Je jasné, že toto v doložke vplyvov nenájdeme. V doložke vplyvov však nenájdeme nič. Doložka vplyvov hovorí, že návrh zákona nebude mať vplyv na rozpočet verejnej správy, sociálne vplyvy, vplyv na podnikateľské prostredie, vplyv na životné prostredie a tak ďalej. A... (krátky výpadok zvuku) ... doložka čistým klamstvom. Ďakujem.
Farkašovský, Karol, poslanec NR SR (2019-05-21):
Ďakujem pekne za slovo, pán predsedajúci. Prosím vás, dajte hlasovať o tom, že Národná rada berie predloženú správu na vedomie.
Bugár, Béla, podpredseda NR SR (2019-09-24):
Ďakujem pekne. Otváram všeobecnú rozpravu. Nemám žiadnu písomnú prihlášku, preto sa pýtam, či sa hlási ústne niekto do rozpravy. Nie, vyhlasujem rozpravu za skončenú a prerušujem rokovanie o tomto bode programu. Ďalším bodom by malo byť prvé čítanie o návrhu poslancov Petra Pčolinského, Borisa Kollára, Milana Krajniaka, Adriany Pčolinskej a Petra Štarchoňa na vydanie zákona, ktorým sa dopĺňa zákon č. 30/2019 Z. z. o hazardných hrách. Bol som požiadaný, aby táto teda novela alebo prvé čítanie bolo preložené na ďalšiu schôdzu. Takže je s tým všeobecný súhlas? (Súhlasná reakcia pléna.) Ďakujem veľmi pekne. No a nasledujúcim bodom programu je prvé čítanie o návrhu poslancov Petry Krištúfkovej, Borisa Kollára, Ľudovíta Gogu na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1637). Pani poslankyňa Krištúfková, nech sa páči, môžte zákon uviesť. (Rokovanie o návrhu poslancov Národnej rady Slovenskej republiky Petry Krištúfkovej, Borisa Kollára a Ľudovíta Gogu na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1637.)
Borec, Tomáš, minister spravodlivosti SR (2012-09-11):
Ďakujem, pán predseda. Pokiaľ ide o Úrad pre Slovákov žijúcich v zahraničí, napája sa na rozpočet Ministerstva zahraničných vecí Slovenskej republiky a jeho predsedu bude vymenúvať a odvolávať vláda na návrh ministra zahraničných vecí Slovenskej republiky. V tejto súvislosti sa zároveň navrhuje doplniť Ministerstvu zahraničných vecí Slovenskej republiky kompetencia v oblasti výkonu štátnej politiky vo vzťahu k Slovákom žijúcim v zahraničí. Súčasťou vládneho návrhu zákona je aj sedem súvisiacich noviel osobitných zákonov. Na základe nich napríklad dotačný titul v oblasti riešenia situácie rómskej komunity prechádza z Úradu vlády Slovenskej republiky na Ministerstvo vnútra Slovenskej republiky. Na toto ministerstvo prechádza aj celý bývalý útvar splnomocnenca vlády pre rómske komunity. Pozmeňovacie a doplňujúce návrhy predložené v druhom čítaní neakceptujeme a odporúčame ich neschváliť. Schváliť odporúčame len pozmeňovacie návrhy uvedené v spoločnej správe, a to v bodoch 1, 3, 4 a 5, a pozmeňovací návrh, ktorým sa posunie účinnosť návrhu zákona na 1. október 2012 z dôvodu dĺžky legislatívneho procesu. Vážené panie poslankyne, vážení páni poslanci, dovoľujem si vás požiadať, aby Národná rada Slovenskej republiky schválila uvedený vládny návrh zákona. Ďakujem za pozornosť. Skončil som.
Matovič, Igor, podpredseda vlády a minister financií SR (2022-05-04):
Ďakujem pekne. Kolegovia, kolegyne, predloženým návrhom zákona sa transponuje smernica o administratívnej spolupráci v oblasti daní, tzv. DAC7 a implementujú sa požiadavky určené touto smernicou. Cieľom návrhu je zvýšenie daňovej transparentnosti a získanie významného zdroja informácií pre finančnú správu na zabezpečenie plnenie daňových povinností. Rozširuje sa existujúci rozsah automatickej výmeny informácií o novú kategóriu, a to informáciu o príjmoch dosahovaných predávajúcimi v rámci digitálnej platformy. Zavádza sa povinnosť pre prevádzkovateľov digitálnych platforiem, ako napríklad Booking alebo UBER, oznamovať finančnej správe informácie o predávajúcich a ich príjmoch dosahovaných prostredníctvom platforiem. Finančná správa bude tieto informácie vymieňať s príslušnými orgánmi členských a zmluvných štátov. Povinnosti sa budú týkať platforiem v oblasti prenájmu nehnuteľností, poskytovania osobných služieb, predaja tovaru a prenájmu dopravných prostriedkov. V súlade s termínmi určenými smernicou sa účinnosť zákona navrhuje od 1. januára ´23 a prvá automatická výmena týchto informácií sa uskutoční do konca februára ´24. Kolegovia, kolegyne, na záver mi dovoľte požiadať vás o podporu pre prijatie a schválenie predloženého vládneho návrhu zákona. Ďakujem pekne.
Bugár, Béla, podpredseda NR SR (2019-09-10):
Pani poslankyňa, o prvej časti sme hlasovali. Nakoľko ste to doplnili aj s ďalšou záležitosťou, takže nech sa páči, prezentujme sa a hlasujme. (Hlasovanie.) Prítomných 140, za 64, proti 35, zdržalo sa 38 poslancov, 3 nehlasovali. Konštatujem, že návrh nebol prijatý. Takže teraz prosím pána poslanca Hegera, aby za osobitný kontrolný výbor na činnosť Vojenského spravodajstva uviedol hlasovanie o návrhu uznesenia k Správe o plnení úloh Vojenského spravodajstva za rok 2018 . Nech sa páči.
Laššáková, Jana, podpredsedníčka NR SR (2016-02-11):
Na vystúpenie pani poslankyne je šesť faktických poznámok. Končím možnosť prihlásiť sa s faktickými poznámkami. Nech sa páči, pani podpredsedníčka Jurinová.
Pellegrini, Peter, predseda NR SR (2015-12-03):
Ďakujem pekne. Pán poslanec, máte nejakú doplňujúcu otázku? Nech sa páči, pán poslanec Bobík.
Figeľ, Ján, podpredseda NR SR (2014-03-27):
Ďakujem pekne. Nech sa páči zaujať miesto pre spravodajcov. Otváram teraz všeobecnú rozpravu. Nedostal som do nej žiadnu písomnú prihlášku. Pýtam sa teraz, či sa niekto hlási do rozpravy ústne. Uzatváram ďalšiu možnosť prihlásiť sa do rozpravy. Prihlásil sa do rozpravy pán Ján Mičovský, Hlina Alojz, takže dvaja páni poslanci. Nech sa páči, Ján Mičovský.
Laššáková, Jana, podpredsedníčka NR SR (2014-11-08):
Pán poslanec Poliačik, procedurálny návrh.
Paška, Pavol, predseda NR SR (2012-08-10):
(Hlasovanie.) 128 prítomných, 46 za, 80 proti, 2 sa zdržali. Tento návrh sme neschválili.
R. Chmel, minister kultúry SR: (2003-12-04):
Ten program je už dnes na internetovej stránke ministerstva kultúry pod grantovým systémom podporným. Takže tam sa môžu prípadní uchádzači už oň začať zaujímať, tak ako sú tam už, samozrejme, iné programy vypísané, ktoré sme v tom veľkom grantovom podpornom systéme vytvorili, ale program Ex libris je už tam. Takže možno sa oň uchádzať. Ďakujem pekne.
Blanár, Juraj, podpredseda NR SR (2022-09-21):
Pán poslanec Nemec s faktickou poznámkou.
Laurenčík, Milan, podpredseda NR SR (2021-11-11):
Pán poslanec, máte doplňujúcu otázku? Nech sa páči. Musíte stlačiť efko.
Nicholsonová, Lucia, podpredsedníčka NR SR (2016-04-20):
Pán poslanec Budaj, nech sa páči.
Číž, Miroslav, podpredseda NR SR (2015-09-23):
Ďakujem pekne, pán minister, za uvedenie tohto vládneho návrhu zákona. Navrhnutým spravodajcom je pán poslanec Viliam Holeva. Má slovo a uvedie spravodajskú správu.
V. Veteška, podpredseda NR SR: (2004-10-26):
vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení zákona č. 350/2004 Z. z. Vládny návrh zákona ste dostali pred prvým čítaním ako tlač č. 834. Spoločnú správu máte ako tlač 834a. Prosím podpredsedu vlády a ministra financií Slovenskej republiky Ivana Mikloša, aby vládny návrh zákona odôvodnil.
Laurenčík, Milan, podpredseda NR SR (2021-05-04):
Prosím, prezentujeme sa a hlasujme o určení výborov a určení lehôt na prerokovanie. (Hlasovanie.) Prítomných 132, za 132. Aj tento návrh sme schválili. Teraz budeme hlasovať o bode 5 schváleného programu, ktorým je druhé čítanie o vládnom návrhu zákona o podpore v čase skrátenej práce, tlač 438. Spoločným spravodajcom je člen výboru pre sociálne veci pán poslanec Ján Herák. Prosím ho, aby hlasovanie uvádzal. (Hlasovanie o vládnom návrhu zákona o podpore v čase skrátenej práce a o zmene a doplnení niektorých zákonov , tlač 438.)
P. Paška, predseda NR SR: (2006-10-24):
(Hlasovanie.) Prítomných 136, za 80, proti bolo 40, zdržali sa 16. Konštatujem, že sme schválili návrh zákona, ktorým sa mení a dopĺňa zákon č. 619/2003 Z. z. o Slovenskom rozhlase . Vážené pani poslankyne, páni poslanci, ešte, nech sa páči, procedurálne návrhy. Pani poslankyňa Laššáková.
Pčolinský, Peter, podpredseda NR SR (2022-11-15):
Pán poslanec Kočiš.
K. Tóthová, poslankyňa: (2001-09-18):
I. Presperín, podpredseda NR SR: Páni poslanci, ja vyhlasujem 5-minútovú prestávku. Dovoľte, aby som ja požiadal... (Prestávka.) (Po prestávke.) I. Presperín, podpredseda NR SR: Páni poslanci, panie poslankyne, budeme pokračovať v rokovaní Národnej rady. Chcem vás informovať, že pred malou chvíľou telefonicky som hovoril s pánom premiérom, ktorý prisľúbil účasť jednotlivých členov vlády. Chcem vás, pani poslankyňa, požiadať, aby ste pokračovali v rozprave. Nech sa páči.
B. Bugár, podpredseda NR SR: (2004-09-23):
Nech sa páči.
Laššáková, Jana, podpredsedníčka NR SR (2014-10-23):
Na vystúpenie pána poslanca s faktickou poznámkou pán poslanec Lipšic. Končím možnosť prihlásiť sa s faktickými poznámkami. Nech sa páči, pán poslanec.
Miškov, Juraj, minister hospodárstva SR (2011-06-01):
Ďakujem veľmi pekne. Ja len veľmi krátko k pani poslankyni. Ten zákon, ktorý predkladám, umožňuje aj naďalej udeľovať dotácie aj občianskym združeniam, ktoré majú potrebu chrániť spotrebiteľa. Tento zákon akurát zavádza oveľa väčšiu transparentnosť a kontrolu pri dotáciách, tak ako bolo tomu doteraz. V žiadnom prípade však nemôžem súhlasiť s navrhnutým pozmeňovákom, alebo pozmeňujúcim návrhom, aby štát financoval každé občianske združenie, ktoré sa rozhodne chrániť spotrebiteľa. Keď tak chcú robiť, nech tak robia a nech spotrebiteľa chránia, ale naozaj si nemyslím, že ministerstvo hospodárstva alebo štátny rozpočet je tu na to, aby platil mzdy a nejaké osobné výdavky týmto občianskym združeniam. Takže chcel by som ešte raz požiadať poslancov o podporu predloženého návrhu zákona a s predloženým pozmeňovákom v žiadnom prípade nemôžem súhlasiť. Ďakujem veľmi pekne.
V. Veteška, podpredseda NR SR: (2006-01-31):
(Hlasovanie.) Prítomných 136, za 77, proti 36, zdržalo sa 23. Konštatujem, že Národná rada sa uzniesla na prerokovaní tohto návrhu zákona v druhom čítaní. Prosím ďalší návrh.
Kažimír, Peter, poslanec NR SR (2010-10-13):
Odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím pána predsedu Národnej rady Slovenskej republiky č. 92 z 24 septembra tohto roku prideliť v druhom čítaní na prerokovanie tento návrh okrem Výboru Národnej rady pre financie a rozpočet aj ústavnoprávnemu výboru a Výboru Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby uvedený návrh prerokovali výbory do 24. novembra tohto roku a gestorský výbor do 26. novembra tohto roku. Prosím, dajte o mojom návrhu, vážený pán predseda, hlasovať. Ďakujem.
Grendel, Gábor, podpredseda NR SR (2023-02-16):
Poslanec Miloš Svrček.
Bugár, Béla, podpredseda NR SR (2017-06-21):
Ďakujem. Otváram rozpravu a konštatujem, že som dostal písomnú prihlášku za klub OĽANO pani poslankyne Jurinovej, ktorej dávam slovo. A potom ešte sa hlási písomne pani poslankyňa Verešová. Nech sa páči, pani poslankyňa Jurinová, máte slovo.
Hargaš, Ján, poslanec NR SR (2024-06-13):
Ďakujem veľmi pekne všetkým kolegom a kolegyniam za reakcie na moje vystúpenie. Budem sa venovať pánovi Glückovi, pánovi Kaliňákovi, ak dovolíte. Pán Glück, my sa ešte nepoznáme asi tak dobre osobne, ale teda z vášho vystúpenia som mal pocit, ako keby som ja už vlastne viedol nejakú vládu, moja vláda, moja vláda, vaša vláda, vaša vláda, tak ja vám to poviem. Ja som bol na ministerstve informatizácie ako odborná nominácia, čiže nebol som členom žiadnej strany, čiže odborník, ktorý sa dlhodobo venuje oblasti informatizácie, takže nevšimol som si, že by som ja predkladal nejaký zákon na zmenu paragrafov zákona o štátnej službe. Konkrétne tento, tento paragraf, ktorý vy spomínate, priznám sa, že ani si nepamätám, že či vôbec v mojej gescii sa niekedy využil tento konkrétny paragraf. Takže asi toľko, hej? Že ja budem ručiť za tú robotu, ktorú som ja robil, a dal som vám tu veľmi konkrétne príklady, ako sme napríklad pristupovali k náboru, k náboru úradníkov napríklad pri tom, ako robiť tieto odborné výberové konania, nám pomohla aj Rada pre štátnu službu konzultáciami, ako to spraviť tak, aby to bolo v súlade so zákonom. No a ešte teraz k pánovi Kaliňákovi. Ďakujem za ocenenie toho, že teda podľa vášho názoru moje vystúpenie malo veľmi peknú teóriu. Ja som sa snažil doňho dať aj veľmi konkrétnu prax, tie konkrétne príklady toho, ako sa veci dajú robiť a môžu robiť a aj som ich spolu so svojimi kolegami robil. Keď už teda sa snažíme argumentovať, tak by som vás poprosil, aby ste korektne argumentovali, pretože poviete, že 650-tisíc nás stojí rada, ktorá vybaví šesť až sedem listov. Tak ak ste ma nepočúvali, tak skúste si ešte raz prehrať to moje vystúpenie, ja som tam dával konkrétne, merateľné ukazovatele, čo tá rada za posledné roky robila. A ak je to taký, ako by som povedal, že no-brainer zrušiť túto radu, tak by som sa spýtal, prečo ste to nedali do pôvodného návrhu zákona pekne cez MPK, aby k tomu bola diskusia. Prečo to robíte pozmeňovákom vo výbore? Ďakujem.
Saloň, Marián, poslanec NR SR (2011-06-30):
Počkáme na predkladateľa a spoločného spravodajcu.
Pfundtner, Edita, poslankyňa NR SR (2016-10-20):
Ďakujem pekne za slovo. Pán kolega Viskupič, ja vás môžem uistiť, že v tejto veci máme vzácnu zhodu, pretože to, čo ste pomenovali v súvislosti s predmetným novelizovaným zákonom, je absolútne logické, a myslím si, že aj správne. A musím povedať, že my v klube MOST – HÍD sme sa zamysleli nad tými vecami, ktoré ste vytkli ako nedostatok predmetného zákona o miestnom poplatku za rozvoj, a budú sa riešiť konkrétne tie dve veci, to znamená aj otázka rodinných domov do 150 metrov štvorcových, pretože pôvodne ten návrh zákona, ktorý podávali ešte kolegovia pán poslanec Raši a Choma, takúto výluku nemali obmedzovať. Táto výluka sa tam, žiaľ, dostala až v druhom čítaní, myslím si, že pozmeňujúcim návrhom na výbore. Takže my určite máme ambíciu to nejakým spôsobom korigovať, pretože ako ste správne pomenovali, práve tie rodinné domy zaťažujú viac tie satelitné obce, napr. pri Bratislave Rovinka, Lužná, Hamuliakovo atď. určite viac ako tie veľkometrážne bytovky, pričom pri tých bytovkách naozaj sa ten poplatok vyberať má a pri tých rodinných domoch nie. Taktiež máme ambíciu riešiť to, aby vybratý poplatok bol použitý v mestskej časti, kde sa stavebné povolenie vydáva. Ja ako poslankyňa za mestskú časť Bratislava – Nové Mesto túto ambíciu do návrhu zákona rozhodne mám, chcem dať a dúfam, že pri tomto snažení nás aj vy, opoziční poslanci, podporíte. Ďakujeme pekne.
Grendel, Gábor, podpredseda NR SR (2020-07-09):
Pán poslanec Zajačik.
B. Bugár, podpredseda NR SR: (2004-06-18):
(Hlasovanie.) Prítomných 135 poslancov, za 128, proti 1, zdržali sa 3,  nehlasovali 3. Konštatujem, že tento návrh zákona sme schválili do druhého čítania . Nech sa páči. J. Hurban, poslanec: Zároveň odporúčam prideliť v druhom čítaní na prerokovanie tento návrh zákona okrem výboru pre financie, rozpočet a menu aj ústavnoprávnemu výboru, výboru pre hospodárstvo, privatizáciu a podnikanie a výboru pre pôdohospodárstvo. Za gestorský výbor navrhujem výbor pre financie, rozpočet a menu a zároveň odporúčam, aby výbory uvedený návrh prerokovali do 27. augusta a gestorský výbor do 3. septembra od jeho prerokovania v prvom čítaní na schôdzi Národnej rady. Prosím, dajte hlasovať o tomto návrhu.
Taraba, Tomáš, poslanec NR SR (2021-10-06):
Zaujímavý úkaz. Prvýkrát sa liberáli skoro pobijú, že kto môže viac bojovať za legalizáciu homosexuálnych zväzkov na Slovensku. Ale ja to plne chápem. Zas, Miro, vieš, my máme ten istý problém, lebo my vždy podporíme akýkoľvek konzervatívny návrh, ktorý vyjde z dielne kohokoľvek. A konzervatívci v koalícii nevedia podporiť ani elementárne návrhy, ktoré idú, len majú jednu jedinú vadu, že idú z opozície, hej. To je také pekné hodnotové ukotvenie, že oni tie detičky a to vzdelávanie hodnotové nechcú podporiť, pokiaľ to dáva opozícia. Takže vždy sa to potom tiež nejak stiahne. Takže chápem túto schizofréniu, keď nevedia dôjsť za vami a povedať, že ste tiež v tom aktívni a žiadali by od vás podporu, teda vaši liberálni kolegovia. Ale podľa mňa my tu mlátime úplne prázdnu slamu v tejto agende. Proste na Slovensku dnes sú tri alternatívy, ktoré sú platné, ktoré sa týkajú všetkých, kde nie je absolútne nikto privilegovaný. Jedna vec je žiť slobodným životom, druhá vec je žiť s niekým v domácnosti. Na to stačí si vymeniť kľúče a môže chodiť každý kam chce. A tretia vec je rozhodnúť sa vstúpiť do manželstva. Tá druhá skupina, ktorá žije v nejakej spoločnej domácnosti, čokoľvek si chce ošetriť, môže ísť notárovi. Už aj komplikovanejšie veci, predávajú sa firmy za miliardy, ktoré sa tiež riešia u notára. Takže poriešiť to, že kto kúpil aký spotrebič a hriankovač a podobne a keď to chce mať teda vydokladované, to sa tiež dá riešiť u notára. Takže týka sa to bez ohľadu na to, kto má aké pohlavie. To úplne každý v tejto veci je rovný. Takže tu žiadna diskriminácia absolútne nie je, tým pádom, keď niekto do toho manželstva vstúpiť nechce, vie si to ošetriť takto.
Laurenčík, Milan, podpredseda NR SR (2021-09-17):
Poslednú faktickú poznámku má pán poslanec Eduard Kočiš. Nech sa páči.
Pellegrini, Peter, predseda NR SR (2015-02-18):
S reakciou na faktické pán poslanec Matovič.
Pellegrini, Peter, predseda NR SR (2015-05-12):
Pán poslanec Kaník.
B. Bugár, podpredseda NR SR: (2004-09-08):
M. Juščík, poslanec: Vážený pán predsedajúci, vážení páni ministri, vážené kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil v prvom čítaní o vládnom návrhu zákona o ochrane pred povodňami, ktorý máme ako tlač 788. Ako spravodajca určený výborom Národnej rady Slovenskej republiky pre životné prostredie a ochranu prírody, čo sa týka môjho stanoviska k návrhu tohto zákona v prvom čítaní, konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku Národnej rady a zároveň aj náležitosti určené legislatívnymi pravidlami. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby Národná rada Slovenskej republiky uznesením v zmysle § 73 písm. 3 ods. c) rokovacieho poriadku Národnej rady Slovenskej republiky sa uzniesla na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 802 z 21. júla 2004 prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre poľnohospodárstvo, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady pre životné prostredie a ochranu prírody, pričom odporúčam, aby výbory, ktorým bol návrh zákona pridelený, ho prerokovali do 13. októbra 2004 a gestorský výbor do 15. októbra 2004. Pán predsedajúci, ďakujem, skončil som, otvorte rozpravu.
Bugár, Béla, podpredseda NR SR (2017-06-21):
Pani poslankyňa Dubačová.
V. Jasaň, poslanec: (2007-10-23):
A ja som presvedčený, že pán minister si prijme vnútorne takú smernicu, ktorá vylúči tú možnosť, aby len tak niekto svojvoľne peniaze rozdeľoval. Ďakujem.
Blanár, Juraj, podpredseda NR SR (2022-03-17):
Pán poslanec Gyimesi, môžete reagovať na faktické poznámky.
Dostál, Ondrej, poslanec NR SR (2021-05-04):
Ďakujem, pán podpredseda. Dovoľte, aby som vás informoval o prekovaní vládneho návrhu zákona vo výboroch. Národná rada uznesením z 27. januára 2021 pridelila návrh zákona na prerokovanie výborom: ústavnoprávnemu výboru a výboru pre ľudské práva a národnostné menšiny. Ako gestorský výbor určila ústavnoprávny výbor, ako aj lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Návrh zákona prerokovali oba výbory, ktorým bol pridelený a odporúčali ho Národnej rade schváliť. Časť IV spoločnej správy obsahuje dva pozmeňujúce návrhy. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Spoločná správa výborov o prerokovaní návrhu zákona tlač 361a bola schválená uznesením ústavnoprávneho výboru zo 
16. marca 2021. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov. Pán predsedajúci, otvorte, prosím, rozpravu.
Bugár, Béla, podpredseda NR SR (2016-04-21):
Pán poslanec Bagačka.
Zmajkovičová, Renáta, podpredsedníčka NR SR (2012-05-10):
S reakciou pán poslanec Hudacký.
Jurčík, Ľudovít, poslanec NR SR (2011-10-19):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Grendel, Gábor, podpredseda NR SR (2020-06-05):
Ďakujem pekne, pán minister. Dávam slovo spravodajkyni, ktorú určil navrhnutý gestorský výbor pre zdravotníctvo, predsedníčke tohto výboru poslankyni Jane Cigánikovej. Nech sa páči.
Ľ. Kaník, minister práce, sociálnych vecí a rodiny SR: (2005-03-17):
Keď hovoríte, že je to vrchol ľadovca, pretože ide len o hromadné prepúšťania, s tým možno súhlasiť, pretože, samozrejme, v každej ekonomike na svete dochádza aj k uvoľňovaniu pracovných miest v menšom rozsahu, ako je hromadné prepúšťanie, ale, pani poslankyňa, takisto vy musíte potom akceptovať, že uvádzané čísla, a na to poukazujem, ktoré sú zachytené v štatistikách, sú takisto len vrcholom ľadovca. Pretože takisto mimo úradov práce, mimo podporených pracovných miest sú ďalšie tisíce pracovných miest obsadzované v bežnej ekonomike v malom, strednom podnikaní, ktoré dnes je najväčším zamestnávateľom v Slovenskej republike. Takže je to takisto len vrchol ľadovca a takisto nemožno z toho vyvodzovať, že počet stratených pracovných miest alebo zaniknutých je väčší, ako vytvorených, nehovoriac o tom, ako bolo už poukázané v príspevku pána premiéra, že aj ohlásené hromadné prepúšťanie ešte neznamená, že daný človek o prácu príde. Môže dôjsť v zmysle Zákonníka práce k presunutiu tohto človeka na iné pracovné miesto, k reštrukturalizácii aj podniku a tak ďalej. Čiže, naozaj, keď chceme objektívne a nepoliticky, čo asi sa nedá, pozrieť sa na túto záležitosť, tak trvám na tom, že počet novovzniknutých pracovných miest je väčší ako zaniknutých, že naša ekonomika generuje viac pracovných miest ako predtým, že nezamestnanosť klesá a zamestnanosť stúpa. Ďakujem.
Kavecká, Monika, poslankyňa NR SR (2022-11-08):
Prosím, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi. Gestorský výbor odporúča schváliť.
Sulík, Richard, poslanec NR SR (2024-01-31):
Ďakujem pekne za slovo, pán predsedajúci. No tak na Máriu Kolíkovú bola táto faktická poznámka a hovorila o tom aj Mária, že áno, aj my sme mali skrátené legislatívne konania, len, a dokonca my sme ich kritizovali ako SaS-ka, že ich je príliš veľa, len tie skrátené, ktoré mala Mária Kolíková, jednak boli že neporovnateľne jednoduchšie, ale hlavne, keď ona došla so skráteným konaním, vyšlo do ulíc päťdesiattisíc ľudí? Alebo bolo že dva týždne rokovania parlamentu kvôli tomu? Ja si nič také nespomínam. My predsa nehovoríme, že každé jedno skrátené konanie je zlé a treba ich celé zrušiť. My hovoríme, že toto skrátené legislatívne konanie je nesprávne, je to hrubé porušenie rokovacieho poriadku, lebo zásadným spôsobom novela Trestného zákona mení náš trestný systém. A áno, ako vravela Mária Kolíková, vy nediskutujete, možno nemáte argumenty, ale počúvať, že nesmieme tu spomenúť pána dekana Burdu, lebo sa nevie brániť, že keď chceme, máme ísť s ním diskutovať (povedané so smiechom). No však aj on odmieta debatu. Prečo zrušil tých študentov? Však nemusíme to byť nutne my, ktorí, napríklad Mária Kolíková, ktorá prednesie argumenty, však to dokážu aj, aj, aj študenti predniesť tie argumenty. Problém je, že vy nemáte, milí členovia koalície, na to čo povedať. Vy jednoducho tu sedíte, mlčíte a nevieme vás stiahnuť do tej debaty. Potom sa len čudujete, že sme proti. Snažíme sa, ja oceňujem, že tí, čo ste tu teraz piati-šiesti, že vôbec tu sedíte, že aspoň teda občas niekde niečo zachytíte, že naozaj idete spáchať... (Prerušenie vystúpenia časomerom.)
Grendel, Gábor, podpredseda NR SR (2021-03-17):
Ďakujeme. Pán poslanec Saloň.
Ďuriš Nicholsonová, Lucia, podpredsedníčka NR SR (2016-07-07):
Ďakujem pekne za upozornenie, pani poslankyňa Vaľová. Citovala som vám jednotlivé odseky, jednotlivé paragrafy z rokovacieho poriadku, ktorými sa ja ako predsedajúca aj podpredsedníčka Národnej rady Slovenskej republiky riadim. Nikto z vás, čo mi hovoríte o tom, že porušujem rokovací poriadok, neuviedol presne paragraf ani odsek, akého porušenia, ktorého presne paragrafu sa dopúšťam. Takže ďakujem pekne za vaše upozornenie. A k tomu precedensu z minulosti vám chcem povedať, nuž ani ja si nepamätám prerušovanie schôdzí tak, ako sme toho svedkom teraz, za tohto vedenia parlamentu. Pán poslanec Číž, nech sa páči. Nie je v sále. Pán poslanec Grendel.
Grendel, Gábor, podpredseda NR SR (2021-10-27):
V rozprave teraz vystúpi pán poslanec Erik Tomáš. Poprosím všetkých poslancov, aby si nasadili rúška. Pán poslanec, aj vás poprosím.
Mamojka, Mojmír, poslanec NR SR (2012-05-11):
Ďakujem za slovo. Pán kolega, viete, našťastie neslobodu máme aj pri svojom duševnom, biologickom a fyzickom vývoji. Má ju príroda, tú „neslobodu“, lebo najsamprv je rampáš, potom je burčiak, potom je víno. Vy ste tu začal ako rampáš, to v dobrom berte. Ste mladý poslanec, ale vy už ste špičkový burgund francúzsky pomaly, to len ako rada staršieho kolegu, že nepreskakujte etapy. Ale konkrétne k vám. Prosím vás, aké sú kritériá slobody? Mám len dve minúty. Teória práva a nielen práva rozoznáva klasicky tri typy štátov: sociálny alebo intervenujúci, neoliberálny alebo liberálny a anarchiu. Anarchia a sloboda je veľmi blízko, ale idem ku konkrétnym veciam. Nesloboda pedagógov, nesloboda študentov. Viete pedagóg je vždy líder. Študent a pedagóg sú dve strany tej istej mince. Ale ja som z učiteľskej rodiny, generácie našej rodiny učili na základných školách, stredných, vysokých školách, viem o tom trošku viac ako vy a miera slobody študenta na úkor učiteľa pomaly dnes začína byť anarchiou. Čo sa týka vysokého školstva, pán kolega, tzv. kreditový systém, ja som bol proti nemu vždy. Môj osobný názor, tam sme odkopírovali model bez nejakých detailov alebo nejakej adaptácie na naše pomery, čo je chyba. V 30. rokoch, v 30. rokoch za prvej Česko-slovenskej republiky ste na vysokých školách, konkrétne na právnických fakultách vedeli a nehovorí sa o neslobode, že rímske právo je 25. júna, skúšal ho profesor Kisling alebo profesor ten a ten v miestnosti č. 105. A bolo to v poriadku. Za prvej republiky, a nebola to nesloboda. Bol systém, poriadok a každý vedel kto, čo, kedy a čo ho čaká. Takže tá hranica medzi slobodou, neslobodou, poriadkom a systémom je veľmi citlivá a nehádzal by som týmto pojmom takto zľava doprava. Okrem toho sedemdesiate roky, vy ste sa narodil v '72, myslím... (Prerušenie vystúpenia časomerom. Potlesk.)
Sulík, Richard, predseda NR SR (2011-02-01):
Ďakujem pekne. V rozprave vystúpi pán poslanec Poliačik.
Hrnčiar, Andrej, podpredseda NR SR (2018-05-10):
Pán poslanec Dostál.
Lipšic, Daniel, poslanec NR SR (2015-06-15):
Ja len pár poznámok a potom jedno, jedno vyjadrenie. Ja, áno, si myslím, že problém Slovenska nie je len finančná skupina Penta, sú aj ďalšie, sú aj ďalší oligarchovia a určite pán poslanec nechcel povedať, že však potom neriešme tú Pentu, tí sú ešte, sú aj horší ešte niektorí, určite to nebol jeho zámer, aj keď hovoril o ďalšej finančnej skupine. Problém Penty okrem koristenia na štátnom rozpočte ešte je aj ďalší, že oni fungujú ako spravodajská, ak to nazvem, eštebácka organizácia. Nie je náhoda, že nedostali previerku bezpečnostnú v Poľsku, keď sa usilovali o PKN Orlen. Penta je podľa mňa aj bezpečnostné riziko, a to si ich vôbec nedémonizujem, mne sú jej predstavitelia dosť ukradnutí. Kupujú si priestor v médiách a ubezpečujem vás, že televízia vlastne na tou druhou finančnou skupinou nebude robiť konzekvencie z vášho vystúpenia, ale ak by ste vystúpili proti Pente, tak tie konzekvencie pocítite v médiách okamžite. Aj keď my sme otvorili najväčšiu kauzu, kde bola namočená druhá finančná skupina, ktorú ste spomínali, kauzu SPP, ja ich vôbec nemám rád, len to hovorím, aby sme si boli, boli na jasnom. Ale predtým – ako už mám málo času – k tým inštitúciám a ľudom. Hovorím to už roky, kľúčový problém je v ľuďoch. Môžme aj zákony meniť, jasné, je to fajn, ale kľúčový problém je v ľuďoch. Keby sa Váhostav udial v Nemecku pri rovnakých zákonoch, reštrukturalizácia nikdy nie je schválená a vlastníci Váhostavu sú zatknutí a ich majetky sú zabezpečené. To je kľúčový rozdiel. Nezávislá inšpekcia, však je to zaujímavý nápad, ale my máme nezávislý orgán, úplne nezávislý, najnezávislejší od kohokoľvek, ktorý rieši okrem iného aj policajné veci a volá sa prokuratúra, mimo exekutívy ako funguje. Čiže ľudia sú dôležitejší ako inštitúcie, žiaľ.
Jurinová, Erika, podpredsedníčka NR SR (2012-09-27):
Ďakujem, týmto napravujeme vlastne procedurálnu chybu, ktorú sme spôsobili. Takže pýtam sa, či je všeobecný súhlas na preradenie spomínaných bodov? (Kladná reakcia pléna.) Dobre, ďakujem vám, jednoznačná odpoveď. A môžeme pokračovať nasledujúcim bodom programu, čo je návrh poslankyne Renáty Zmajkovičovej na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách v znení neskorších predpisov. Návrh zákona je uverejnený ako tlač 203. Návrh na jeho pridelenie na prerokovanie výborom je v rozhodnutí č. 188. Dávam slovo pani podpredsedníčke Renáte Zmajkovičovej, aby návrh zákona uviedla. Nech sa páči. [Rokovanie o návrhu poslankyne Národnej rady Slovenskej republiky Renáty ZMAJKOVIČOVEJ na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 203.]
Laššáková, Jana, podpredsedníčka NR SR (2012-07-03):
Ďakujem pekne, pani spravodajkyňa, zaujmite miesto pre spravodajcov. Otváram všeobecnú rozpravu. Poznamenávam, že do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Fecko, pán poslanec Matovič a pani predkladateľka, pani podpredsedníčka sa prihlásila. Nech sa páči, dávam slovo pani predkladateľke a potom vystúpi pán poslanec Fecko a pán poslanec Matovič. Končím možnosť prihlásiť sa do rozpravy.
Danko, Andrej, podpredseda NR SR (2024-02-02):
S reakciou poslankyňa Marcinková.
Sólymos, László, podpredseda vlády a minister životného prostredia SR (2019-09-11):
Ďakujem pekne. Vládny návrh zákona, ktorým sa mení a dopĺňa zákon č. 543/2002 o ochrane prírody a krajiny v znení neskorších predpisov a ktorým sa menia a dopĺňajú niektoré zákony, nepredkladám do legislatívneho procesu len s cieľom zabezpečiť náležitú transpozíciu a uplatňovanie smerníc Európskej únie v oblasti ochrany prírody. Veľmi často sa schovávame za slovíčko transpozícia. No najmä pri ochrane nášho zeleného dedičstva si musíme povedať na rovinu, že našim národným parkom dlžíme ochranu, akú si zaslúžia a konania Európskej komisie len podčiarkujú túto skutočnosť. Vážené poslankyne, vážení poslanci, každý z nás za posledné obdobie prechádzal cez Národný park Nízke Tatry a napriek tomu, národný park vidieť nemohol. Plošné výruby, výstavba, zásahy do vzácnych území, turistické chodníčky rozryté ťažkými vozidlami a naloženým drevom. Stav ochrany prírody na Slovensku už dávno nie je ihriskom, na ktorom sa dohaduje hŕstka ochranárov a hŕstka lesníkov. Dnes sa právom verejnosť pýta, či vieme našim národným parkom zaistiť ochranu, pretože nielen my prechádzame pravidelne cez Nízke Tatry, ale minimálne polovica Slovenska. Povedzme si to otvorene, dnes síce máme národné parky zakreslené na mape, ale to je tak všetko. Ak sme sa ako krajina rozhodli národné parky chrániť, tak ich musíme chrániť. A práve to je cieľom návrhu, ktorý pred vás teraz predkladám. To, čo nám vyčíta Európska únia, je pravdivé. Dnes nemáme nastavenú legislatívu tak, aby sme vedeli dodržať svoje medzinárodné záväzky, no máme rovnako dôležité, ak nie ešte dôležitejšie záväzky, a to voči občanom tejto krajiny, dnešným aj budúcim, a im dlžíme zdravé národné parky. A v prípade, že neprijmeme potrebné opatrenia na ochranu našich najvzácnejších lokalít, nehrozí nám len podanie žaloby na Európsky súdny dvor, hrozí nám ešte horší scenár. Raz na nás ukážu prstom a povedia: Mali ste možnosť spraviť zmenu a ochrániť naše zelené dedičstvo, no tú príležitosť ste nevyužili. Účel návrhu zákona je jasný, zabezpečiť účinnejšie uplatňovanie ochrany prírody v chránených územiach, zakázať plošné výruby v národných parkoch a na tom území, ktoré chceme chrániť, dať štátnym ochranárom kompetencie aj ich reálne chrániť. Návrh zákona je v súlade s Ústavou Slovenskej republiky, všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom v Európskej únii. Vážená Národná rada, verím, že predložený vládny návrh zákona schválite. Ďakujem pekne.
Kollár, Boris, predseda NR SR (2023-06-20):
Ďakujem. Dávam teraz o týchto dvoch návrhoch hlasovať. Prosím... dobre, je, prosím, všeobecný súhlas? (Nesúhlasná reakcia pléna.) Nie, dobre, tak dávam hlasovať o návrhu pána poslanca Kuffu, aby sa tlač 1741 prerokovala po tlačiach 1730 a 1731 dnes po hlasovaní, je to bod 68. Prosím, prezentujme sa a hlasujeme. (Hlasovanie.) Prítomných 127 poslancov, za 96, proti 2, 28 sa zdržalo, 1 nehlasoval. Uvedený návrh pána poslanca Kuffu sme schválili. A teraz budeme hlasovať o návrhu pána Mariána Viskupiča. Prosím, prezentujme sa. Je to presunutie tlače 1753 na koniec schôdze. Prosím, prezentujme sa a hlasujeme. (Hlasovanie.) Prítomných 127 poslancov, za 52, proti 14, zdržalo sa 59, nehlasovali 2. Uvedený návrh sme neschválili. Pani poslankyne, páni poslanci, pokračujeme v prerušenom rokovaní 94. schôdze Národnej rady. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny, je to tlač 1751. Dávam slovo poverenému členovi výboru pre pôdohospodárstvo a životné prostredie, predsedovi tohto výboru pánovi poslancovi Jaroslavovi Karahutovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov , tlač 1751.)
Šeliga, Juraj, podpredseda NR SR (2020-09-23):
Dobre, poprosím, ja vám chcem len pripomenúť, páni poslanci, že rokujeme o zákone, ktorý sa týka politických strán a politických hnutí. Nechcel som vám do toho vstupovať, len skúsme sa aspoň trochu držať toho, toho merita. Ako ďalší, pán poslanec Pročko, nech sa páči.
Tomanová, Viera, poslankyňa NR SR (2012-04-04):
Sľubujem. (Potlesk.)
Žiga, Peter, podpredseda NR SR (2024-04-18):
Pán poslanec Richter.
Brocka, Július, poslanec NR SR (2013-09-12):
Pani kolegyňa, čo ma po vašom vystúpení napadlo, je, že je kríza a oni v strane SMER sa asi zbláznili. Oni sa vôbec nesprávajú ako vláda, oni sa správajú, buď ako odbory, alebo ako populistická opozícia. Totiž tento návrh zákona je to isté, ako to, keď by ste chceli ísť rýchlejšie a zároveň stúpate na brzdu. To je taký návrh. A, samozrejme, ho teda nepodporím.
Dostál, Ondrej, poslanec NR SR (2019-03-26):
Pán poslanec Klus, ja súhlasím s tým, že teda ten priestor by mal byť využitý, a teda dúfam, že nepôjdeme, nepôjdeme štýlom, že hneď zajtra ráno budeme pokračovať v rokovaní. Dva dni sú na...? Až o druhej poobede. No tak aspoň že, aspoň že budeme mať jednu noc, jeden deň na to, aby prešli z prvého do druhého čítania. Ale ak by náhodou, náhodou prišlo, prišlo k tomu, že sa tá situácia nejako vyjasní a že bude napríklad dohoda o odsune, čo sa teoreticky môže stať samozrejme každou hodinou alebo každým, každým dňom, tak potom by vlastne tie dôvody na skrátené legislatívne konanie v priebehu toho skráteného legislatívneho konania de facto pominuli. Zrejme to však nenastane a tá situácia bude asi neprehľadná do poslednej chvíle.
Grendel, Gábor, podpredseda NR SR (2021-09-21):
Teraz prosím povereného člena výboru pre kultúru a médiá pána poslanca Dušana Jarjabka, aby informoval Národnú radu o výsledku prerokovania návrhu vo výbore.
Glváč, Martin, podpredseda NR SR (2017-12-06):
Pán poslanec Budaj, reagujeme na predrečníka, hej?